stanford-oval/wikipedia huggingface dataset:
Kerri Walsh Jennings

| Mitalit | Mitalit | Mitalit |  |
| --- | --- | --- | --- |
|  Kerri Walsh (Jennings) vuonna 2007  |  Kerri Walsh (Jennings) vuonna 2007  |  Kerri Walsh (Jennings) vuonna 2007  |  |
Maa:  Yhdysvallat
Naisten lentopallo
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | rantalentopallo |  |
|  Kultaa | Peking 2008 | rantalentopallo |  |
|  Kultaa | Lontoo 2012 | rantalentopallo |  |
|  Pronssia | Rio de Janeiro 2016 | rantalentopallo |  |
| MM-kilpailut   | MM-kilpailut   | MM-kilpailut   |  |
|  Kultaa | Rio de Janeiro 2003 | rantalentopallo |  |
|  Kultaa | Berliini 2005 | rantalentopallo |  |
|  Kultaa | Gstaad 2007 | rantalentopallo |  |
|  Hopeaa | Rooma 2011 | rantalentopallo |  |
Kerri Walsh Jennings (o.s. Walsh, s. 15. elokuuta 1978 Santa Clara, Kalifornia) on yhdysvaltalainen rantalentopallon olympiavoittaja ja maailmanmestari. 188 senttimetriä pitkän ja 70 kilogrammaa painavan Walsh Jenningsin parina pelaa nykyisin April Ross.
Walsh Jennings on saavuttanut kolme olympiakultaa, vuosilta 2004, 2008 ja 2012. Jokainen kultamitali on tullut Misty May-Treanorin kanssa ja kaksi ensimmäistä pelkästään nimellä Walsh. Rio de Janeirossa 2016 Walsh saavutti olympiapronssia April Rossin kanssa. MM-kilpailuista Walsh Jennings on saavuttanut May-Treanorin kanssa kolme kultaa ja yhden hopean.
Walsh Jennings on naimisissa entisen rantalentopalloilijan Casey Jenningsin kanssa ja heillä on kolme lasta. Walsh Jennings odotti viimeisintä lastaan pelatessaan vuoden 2012 kesäolympialaisissa. Walsh Jenningsin lempinimi on ”Six Feet of Sunshine” (suom. kuusi jalkaa auringonpaistetta), joka juontaa juurensa hänen pituuteensa (191 senttimetriä eli kuusi jalkaa ja kolme tuumaa).
Aiheesta muualla

Kuvia tai muita tiedostoja aiheesta Kerri Walsh Jennings Wikimedia Commonsissa
Loimola

Loimola (ven. Лоймола) on kylä Loimolanjärven eteläpuolella Loimolanjoen varrella Loimolan kunnassa Suojärven piirissä Karjalan tasavallassa Venäjällä Suomen luovuttamalla alueella. Loimolan kautta kulkee Matkaselkä–Suojärvi-rata. Loimolan kylässä oli 1 158 asukasta vuonna 1996 ja 642 asukasta vuonna 2013. Metsäteollisuus on tärkeä elinkeino. Kylän postinumero on 186850.
Historia

Suomelle kuuluessaan Loimola oli osa Suistamon kuntaa. Suojärven radan rakentamisen jälkeen 1920-luvulla, alkoi Loimolaan kehittyä sahateollisuutta, mikä toi Loimolaan paljon luterilaista väestöä. Loimolassa toimi Karjalan Puu Oy:n saha. Loimolan luterilainen kirkko valmistui vuonna 1932. Suomi luovutti Loimolan Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.
Ennen vuotta 2006 Loimola muodosti läheisen Roikonkosken kylän kanssa Loimolan kylähallintoalueen, jossa oli vuonna 1987 2 100 asukasta.
Lucija Zaninović

| Mitalit | Mitalit | Mitalit |  |
| --- | --- | --- | --- |
|  Lucija Zaninović |  Lucija Zaninović |  Lucija Zaninović |  |
Maa:   Kroatia
Naisten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 49 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Puebla 2013 | 49 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 |  49 kg |  |
| Euroopan-mestaruuskilpailut  | Euroopan-mestaruuskilpailut  | Euroopan-mestaruuskilpailut  |  |
|  Kultaa | Pietari 2010 | 49 kg |  |
|  Kultaa | Manchester 2012 | 49 kg |  |
|  Kultaa | Baku 2014 | 49 kg |  |
|  Pronssia | Montreux 2016 | 49 kg |  |
Lucija Zaninović (s. 26. kesäkuuta 1987 Split) on kroatialainen taekwondon olympia- ja MM-mitalisti sekä kolminkertainen Euroopan-mestari.
Zaninović saavutti Lontoon olympialaisissa 2012 pronssia 49 kg:n sarjassa kukistettuaan pronssiottelussa jatkoajalla meksikolaisen Jannet Alegrian. Hän sai samassa painoluokassa pronssia myös Pueblan MM-kilpailuissa 2013 hävittyään välieräottelussa jordanialaiselle Dana Haidarille. Hän hävisi MM-kilpailuissa puolivälieräottelun 47 kg:n sarjassa 2007 ja 49-kiloisissa 2011.
Zaninović on voittanut kolme Euroopan-mestaruutta 49 kg:n painoluokassa. Pietarissa 2010 hän kukisti loppuottelussa ranskalaisen Yasmina Aziez'n pistein 9–5, Manchesterissa 2012 venäläisen Kristina Kimin 10–1 ja Bakussa 2014 Yasmina Aziez'n 5–4. Bakun Euroopan kisoissa 2015 ja Montreux'n EM-kilpailuissa 2016 hän sai pronssia.
Kattavía

| Kattavía Κατταβία |
| --- | --- |
 Kattavían kylää.
 Kattavía
 Koordinaatit: 35°57′16″N, 27°46′5″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901090701
Väkiluku (2011):  278
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kattavía (kreik. Κατταβία) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön. Kylän väkiluku on 278 (vuonna 2011).
Kattavían kylän ympäristöä, kylä taustalla.
Kattavían kylä sijaitsee Ródoksen eteläosassa noin kahdeksan kilometriä pohjoiseen saaren eteläisimmästä kärjestä Prasonísista ja noin 84 kilometriä lounaaseen Ródoksen kaupungista. Kylä on rakennuskannaltaan hyvin perinteinen.
Kattavía muodostaa myös laajemman kyläyhdyskunnan (Τοπική Κοινότητα Κατταβίας, Topikí Koinótita Kattavías), johon kuuluvat varsinaisen Kattavían kylän lisäksi kylät Ágios Pávlos ja Machairiá sekä Prasonísin niemeke. Koko yhdyskunnan väkiluku on 307.
Kylän ympäristö on osa Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeää lintualuetta. Se on myös Natura 2000 -aluetta.
Aiheesta muualla

Kuvia tai muita tiedostoja aiheesta Kattavía Wikimedia Commonsissa
Live, Raw & Uncut

| Live, Raw & Uncut Poison |
| --- | --- | --- |

Livealbumin tiedot
 Äänitetty : 2007
 Julkaistu: 15. kesäkuuta 2008
 Tuottaja(t): Don Was
 Levy-yhtiö: Koch
Poisonin muut julkaisut
| Poison’d! 2007 | Live, Raw & Uncut 2008 | Poison – Box Set (Collector's Edition) 2009 |
Live, Raw & Uncut on Poisonin vuonna 2008 julkaistu live-albumi, josta on myös taltioitu live-dvd. Albumi on yhtyeen ensimmäinen live-albumi sitten vuonna 1991 julkaistun Swallow This Live!n.
Kappaleet

| --- | --- |
 DVD Intro  Look What the Cat Dragged In  I Want Action  Ride the Wind  I Wont Forget You  What I Like About You  C.C.’s Guitar Solo  I Hate Every Bone On Your Body But Mine  Something to Believe In  Can’t You See  You Mama Don’t Dance  I Need to Know  Rikki’s drum solo  Unskinny Bop  Every Rose Has Its Thorn  Fallen Angel  Talk Dirty to Me  Nothing But a Good Time Bonusmateriaalit Roadmovie  Dokumentti: Näin tehtiin Swallow This Live!  I Want Action (musiikkivideo)  Talk Dirty to Me (musiikkivideo)  Bret Michaelsin haastattelu  Poisonin haastattelu :  CD Intro – ?.??  Look What the Cat Dragged In – 4.25  I Want Action – 4.07  Ride the Wind – 4.55  I Wont Forget You – 3.27  C.C.’s Guitar Solo – 6.19  I Hate Every Bone On Your Body But Mine – 3.52  Something to Believe In – 6.06  Rikki’s drum solo – 5.24  Unskinny Bop – 5.08  Every Rose Has Its Thorn – 4.28  Fallen Angel – 4.19  Talk Dirty to Me – 5.30  Nothin’ But a Good Time – 5.00
Arvostelut

Piercingmetal:
Kaukoitä

Kaukoitä, jossa myös Kaakkois-Aasia ja sen saaristot ovat mukana.
Kaukoitä on Aasiassa sijaitseva alue, johon luetaan kuuluvaksi Kiina, Mongolia, Korean niemimaa, Japani ja Venäjän itäisin osa sekä joskus myös Kaakkois-Aasia saaristoineen.
Kattilajärvi (Kivijärvi)

| Kattilajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi, Viitasaari
Koordinaatit:  63°15′23″N, 25°21′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Kattilapuro Kivipuroon 
Järvinumero:  14.437.1.030
Mittaustietoja
Pinnankorkeus:  164,9 m  
Pituus:  1 km  
Leveys:  290 m  
Rantaviiva:  2,31 km  
Pinta-ala:  14,792 ha  
Tilavuus:  0,0003696 km³ 
Keskisyvyys:  2,5 m  
Suurin syvyys:  7,6 m  
Saaria:  ei saaria 
 fiKattilajärvi 
Kattilajärvi  on Keski-Suomessa Kivijärvellä ja Viitasaarella Tynnyrinperän lähellä sijaitseva järvi.
Maantietoa

Järvi on 1,0 kilometriä pitkä, 290 metriä leveä, ja sen pinta-ala on 14,8 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 369 600 kuutiometriä. Sen keskisyvyys on 2,5 metriä ja suurin syvyys on 7,6 metriä. Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Järven vedenpinnan korkeus on 164,9 metriä mpy.
Katie Griffin

| Katie Griffin |
| --- | --- |

Henkilötiedot
Koko nimi:  Katie Marilyyn Neela Mousig Griffin
Syntynyt: 1977  Toronto, Ontario
Ammatti:  näyttelijä laulaja
Puoliso:  Michael Kulas
Näyttelijä
Taiteilijanimet:  Katie Griffen Kathy Griffin
Aktiivisena:  1987–
Merkittävät roolit:  Alex (Spies-tytöt)
Aiheesta muualla
Viralliset kotisivut
IMDb 
Katie Marilynn Neela Mousig Griffin (s. 1977 Toronto, Ontario) on kanadalainen näyttelijä ja poplaulaja.
Ura

Hän opiskeli näyttelemistä Ryerson Universityssä 1990-luvulla, mutta oli jo tehnyt näytelmärooleja televisiossa 10-vuotiaasta lähtien. Katie on esiintynyt elokuvissa, kuten RoboCop, Päivä prinssinä, Hinnalla millä hyvänsä, Electra, Onni on omistaa ja Väkivallan varjo. Lisäksi hän on tehnyt muutamia dubbauksia animaatioihin, kuten Sailor Moon, Spies-tytöt ja Team Galaxy. Laulajana Katie julkaisi ensimmäisen levynsä Kiss Me Chaos vuonna 2003.
Katie on naimisissa laulaja ja lauluntekijän Michael Kulasin kanssa ja heillä on yksi lapsi.
Aiheesta muualla

Katie Griffin Voice Chasersissa (Arkistoitu – Internet Archive) (englanniksi)
Katie Griffin TV.comissa (Arkistoitu – Internet Archive) (englanniksi)
Loimujen aikaan

| Loimujen aikaan |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1976
Sivumäärä:  640
Sarja: Juuret Iijoen törmässä
Edeltävä:  Nuoruuden savotat
Seuraava:  Ahdistettu maa
Löydä lisää kirjojaKirjallisuuden teemasivulta
Loimujen aikaan on Kalle Päätalon Juuret Iijoen törmässä -sarjan kuudes osa. Teos on ilmestynyt vuonna 1976 Gummeruksen kustantamana. Kirja on rekisteröity Bookcrossingiin.
Kirjan tapahtumat

Kirja sijoittuu 1930-luvun lopun Taivalkoskelle. Kalle kulkee isänsä Herkon kanssa metsä- ja rakennustöissä. Töidensä ohessa Kalle yrittää harjoitella kirjoittamista. Selkosessa eli erämaassa on työtä, rahaa ja ruokaa paremmin kuin koskaan ennen. Silti ennusmerkit eivät näytä hyviltä, sodan merkit ovat ilmassa. Maailmalta kantautuu pelottavia tietoja, Hitler laajentaa väkisin Saksan alueita. Karjalankannaksella kaivetaan juoksuhautoja ja ylioppilaat keräävät metalliromua, jotta armeijalle saadaan lentokoneita.
Uskovaisten mielestä merkit ovat selvät, eletään viimeisten aikojen tuntumassa. Sana viriää selkosessa, ja lestadiolaisuuden väkevä herätys etenee vyörymällä. Seurapirtit täyttyvät ja myös uskottomien penkit tutisevat. Veriylkä (Kristus) kutsuu myös Kallea ja kohtaa hänet otollisella hetkellä. Syntyy hurmioitunut viritys, joka kuitenkin heikkenee vähitellen arkipäivän raadannassa. Seuraava kutsu tulee sairasvuoteelle, jonka ääressä Kallen veriruskeat synnit saarnataan anteeksi ja hänen nimensä uskovien kirjoihin.
Kallelle tarjoutuu hetkeksi mahdollisuus toisenlaiseen ammattiin, kun hän on Inkeen koulun työmaalla lupsakan raahelaisen putkimiehen apulaisena. Putkimies tarjoaa pääsyä suoraan nuoremmaksi putkimieheksi kaupungissa. Tästä Kalle on pitkään haaveillut: kävisi päivätöissä ja kirjoittaisi pyhät ja yönseudut. Haave kaatuu miltei saman tien, kun putkimies kutsutaan ylimääräisiin kertausharjoituksiin ja rakennustyöt lopetetaan. Kalle ja putkimies eivät enää koskaan tapaa.
Talvisodan sytyttyä marraskuun lopussa Kallen kotikylä Jokijärvi evakuoidaan ja Kalle ilmoittautuu vapaaehtoisena asepalvelukseen. Itäisen taivaan loimutessa vanha selkonen on lakannut olemasta.
Lost Sirens

| Lost Sirens New Order |
| --- | --- | --- |

Studioalbumin tiedot
 Äänitetty : 2003-2004
 Julkaistu: 11. tammikuuta 2013
 Tuottaja(t): Tore Johansson, New Order, Stuart Price, Mac Quayle, Jim Spencer, Stephen Street
 Kesto: 38.21
 Levy-yhtiö: Rhino Records
New Orderin muut julkaisut
| Waiting for the Sirens' Call 2005 | Lost Sirens 2013 | Music Complete 2015 |
Lost Sirens on brittiläisen New Order -yhtyeen vuonna 2013 julkaistu yhdeksäs albumi.
Kappaleet

I'll Stay with You – 4.22
Sugarcane – 4.50
Recoil – 5.09
Californian Grass – 4.35
Hellbent – 4.27
Shake it Up – 5.23
I've Got a Feeling – 4.29
I Told You So (Crazy World Mix) – 5.42
Arvostelut

Soundi:
Laurent Robert

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. toukokuuta 1975 (ikä 49)
Syntymäpaikka: Saint-Benoît,  Réunion
Pelipaikka: Keskikenttä
Pituus: 173 cm
Seurat
| Vuodet | Seura | O | (M) |
| 1994–1999 |  Montpellier | 124 | (19) |
| 1999–2001 |  Paris Saint-Germain | 61 | (24) |
| 2001–2006 |  Newcastle | 129 | (30) |
| 2005–2006 | →  Portsmouth | 17 | (1) |
| 2006 |  Benfica | 13 | (2) |
| 2006–2007 |  Levante UD | 13 | (0) |
| 2008 |  Derby | 4 | (0) |
| 2008 |  Toronto FC | 17 | (1) |
| 2008–2009 |  Larissa FC | 6 | (0) |
Maajoukkue
| 1999–2001 |  Ranska | 9 | (1) |
 Seurajoukkueuran tilastot kattavat vain kansalliset sarjat.
Laurent Robert (s. 21. toukokuuta 1975 Réunion) on ranskalainen entinen jalkapalloilija.
Robert pelasi uransa parhaat vuodet Paris Saint-Germainissa sekä Englannin Valioliigan Newcastlessa, jota hän edusti yhteensä viiden kauden ajan.
Ranskan maajoukkueessa Robert esiintyi yhdeksän kertaa vuosina 1999–2001. Vuonna 2001 hän oli mukana voittamassa FIFA:n järjestämää Confederations Cupia.
Louis Daguerre

| Louis Daguerre |
| --- | --- |
 Jean-Baptiste Sabatier-Blot, Louis Daguerren muotokuva, 1844. Daguerresta otettu dagerrotypia.
Henkilötiedot
Syntynyt: 18. marraskuuta 1787 Cormeilles-en-Parisis, Ranska
Kuollut: 10. heinäkuuta 1851 (63 vuotta) Bry-sur-Marne, Ranska
Ammatti:  taiteilija, keksijä
Muut tiedot
 Nimikirjoitus
Louis-Jacques-Mandé Daguerre (18. marraskuuta 1787 Cormeilles-en-Parisis, Ranska – 10. heinäkuuta 1851 Bry-sur-Marne, Ranska) oli ranskalainen taiteilija ja keksijä, joka tunnetaan parhaiten kehittämästään valokuvausmenetelmästä, dagerrotypiasta. Hän aloitti valokuvauksen tutkimisen 1820-luvun puolivälissä ja teki muutaman vuoden yhteistyötä Nicéphore Niépcen kanssa. Dagerrotypian Daguerre kehitti vasta Niépcen kuoleman jälkeen. Hän myi keksintönsä oikeudet Ranskan tiedeakatemialle. Daguerre kehitti urallaan lisäksi muun muassa dioraamoja.
Nuoruus

Louis-Jacques-Mandé Daguerre syntyi vuonna 1787 Cormeilles-en-Parisis’ssa. Hänen varhaiselämästään ja koulutuksestaan tiedetään vain vähän, mutta työuransa hän aloitti veronkerääjänä. Hän siirtyi kuitenkin pian arkkitehdin oppipojaksi ja 16-vuotiaana aloitti kohtausmaalarina ja lavastajana. Daguerre toimi vuosina 1819–1822 lavastajana Pariisin oopperassa, jonne hän maalasi valtavia taustakulisseja ja suunnitteli valaistuksia. Tuona aikana Daguerre teki ensimmäiset keksintönsä kehittäessään dioraamoja. Ystävänsä Charles Marie Boutonin kanssa hän maalasi valtavia kuvia kuuluisista tapahtumista läpikuultavalle paperille. Tämän jälkeen hän sijoitti kuvan ympärille valoja, joiden avulla pystyi luomaan esimerkiksi säätilanmuutoksia ja vuorokaudenvaihtelua. Daguerre suunnitteli kohtauksia, joissa oli lisäksi mukana näyttelijöitä ja musiikkia.
Daguerren tekemät dioraamat olivat suuritöisiä, ja hän alkoi siksi miettiä, voisiko tapahtumia toistaa tarkasti jollakin muulla tavalla. Daguerre oli 1820-luvun puolivälistä etsinyt tapoja tallettaa camera obscuran kuvaa. Hän aloitti vuonna 1829 yhteistyön Nicéphore Niépcen kanssa. Tämä oli pyrkinyt ratkaisemaan valon ja kemian avulla pysyvien kuvien valmistamista. Hän oli jo saavuttanutkin alkeellisia tuloksia vuonna 1826. Daguerre ja Niépce eivät olleet vielä löytäneet käytännölistä ratkaisua vuonna 1833, jolloin Niépce kuoli.
Dagerrotypian kehittäminen

Niépcen poika Isidore auttoi Daguerrea isänsä kuoleman jälkeen. Pari vuotta myöhemmin Daguerre keksi, miten valokuvauslevyille pystyi paremmin elohopean avulla tallettamaan kuvia. Historioitsijat eivät tiedä tarkalleen, miten Daguerre keksi elohopean merkityksen, mutta tunnetun tarinan mukaan kaapissa rikkoutuneesta lämpömittarista höyrystynyt elohopea olisi saanut aikaan kuvia levyille. Daguerren kuvanvalmistusmenetelmä oli moniosainen. Ensin hän otti kuparilevyn, päällysti sen hopealla ja käsitteli sitä jodihöyryllä, mikä sai aikaan valolle herkän hopeajodidin muodostumisen. Sitten hän otti kuvan, antoi valotetun levyn altistua kuumalle elohopeahöyrylle ja lopuksi käsitteli kuvan suolalla.
Daguerre oli vasta vuonna 1838 valmis esittelemään uutta keksintöään valituille taiteilijoille ja tieteilijöille. Hänen tavoitteenaan oli löytää sijoittajia. Tähtitieteilijä ja valtiomies François Arago oli Daguerren tunnetuimpia tukijoita sekä Ranskan tiedeakatemiassa että edustajainhuoneessa. Daguerre esitti keksintönsä 7. tammikuuta 1839 tiedeakatemiassa. Arago esitti pian tämän jälkeen Ranskan hallitukselle keksinnön oikeuden hankkimista ja sen antamista yleiseen käyttöön taiteen ja tieteen tukemiseksi. Hallitus asetti 15. kesäkuuta taiteilija Paul Delarochen johtaman komission tutkimaan Aragon ehdotusta. Komissio tuki ehdotusta yksimielisesti.
Ranskan tiedeakatemia hankki oikeudet dagerrotypiaan, ja palkkioksi Daguerre sai kunnialegioonan arvomerkin ja 6 000 frangin vuotuisen eläkemaksun. Daguerre palasi tämän jälkeen maalaustaiteen pariin. Hän jäi pitkälle eläkkeelle ja kuoli Bry-sur-Marnessa vuonna 1851.
Aiheesta muualla

Kuvia tai muita tiedostoja aiheesta Louis Daguerre Wikimedia Commonsissa
Louis Daguerre, Sumun ja lumen vaikutus nähtynä raunioituneen goottilaisen pylväikön läpi, 1826.
Louis Daguerre, Taiteilijan ateljee, 1837. Daguerren ottama kuva työpöydästä lienee ensimmäinen säilynyt dagerrotypia.
Loimu

Wikisanakirjassa on tähän liittyvä sananselitys: .
Loimu voi tarkoittaa muun muassa seuraavia:
lämmittävä ja eläväinen tulen liekki
aaltoileva puun syykuvio, josta syntyy sahatavaraan kaunis elävä pinta
revontulien ilmiasun polveileva kehitys
Järjestön nimenä

lentopalloseura Raision Loimu
ammattiliitto Luonnon-, ympäristö- ja metsätieteilijöiden liitto Loimu ry
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Loimu”, voi hakea sivunnimihaulla, laajalla sivunnimihaulla tai tekstihaulla.
Louis Oosthuizen

Louis Oosthuizen juhlii British Openin voittoa
Lodewicus Theodorus ”Louis” Oosthuizen (s. 19. lokakuuta 1982) on eteläafrikkalainen golfaaja. Hän on syntynyt Mossel Bayssa.
Oosthuizenista tuli yksi arvoturnausten suurimmista yllätysvoittajista voitettuaan British Openin vuonna 2010. Voitto tuli lisäksi vielä ylivoimaisesti voitettuaan toiseksi tulleen Lee Westwoodin seitsemällä lyönnillä. Hänellä ei ollut ennen tätä voittoa mitään mainittavaa menestystä.
Aiheesta muualla

Kuvia tai muita tiedostoja aiheesta Louis Oosthuizen Wikimedia Commonsissa
Louis Cousin

Louis Cousin
Louis Cousin (21. elokuuta 1627 Pariisi – 26. helmikuuta 1707 Pariisi) oli ranskalainen historioitsija, kääntäjä, asianajaja, kuninkaallinen sensori sekä Ranskan rahapajan pääjohtaja. Hän oli myös Ranskan akatemian jäsen.
Elämäkerta

Perhe oli suunnitellut Luis Cousinille kirkollista uraa, ja hän aloittikin teologian opiskelun ja sai alimman bachelierin tutkinnon suoritetuksi. Kun perheen olosuhteissa tapahtui muutoksia, hän päätyi opiskelemaan lakia. Valmistuttuaan hän toimi useita vuosia asianajajan ammatissa. Sittemmin hän siirtyi Ranskan kuninkaallisen rahapajan pääjohtajaksi ja kuninkaalliseksi sensoriksi.
Virkojensa hoitamisen sallimina vapaa-aikoina hän keskittyi kreikkalaisen antiikin historioitsijoiden teosten kääntämiseen. Jopa suuri Voltaire on osoittanut kiitosta hänen suorittamilleen Eusebio Kesarealaisen ja Bysantin historiankirjoittajien teosten korkeatasoisesta ja avoimesta kääntämisestä
Vuosina 1687–1701 Cousin oli päätoimittajana Jounal des sçavans -lehdessä. Vaikka Cousin sai arvostusta jälkipolvilta, jo omana aikanaan hänen saavutuksensa riittivät valintaan Ranskan akatemian jäseneksi vuonna 1697. Cousin oli testamentannut merkittävän kirjastonsa Saint-Victorin luostarille, jolle hän jätti myös huomattavat varat kirjaston jatkuvan laajentamisen takaamiseksi. Lisäksi hän perusti kuusi merkittävää apurahaa Pariisin yliopistossa opiskeleville nuorille.
Teokset

Histoire de Constantinople depuis le règne de Justin jusqu’à la fin de l'Empire, traduite sur les originaux grecs par Cousin (8 osaa, 1672-1685)
Histoire de l'Église, écrite par Eusèbe, traduite par M. Cousin (4 osaa, 1675-1676)
Les Principes et les règles de la vie chrétienne, traité composé en latin par M. le cardinal Giovanni Bona|Bona et traduit en françois par M. Cousin (1675)
Histoire romaine, écrite par Xiphilin, par Zonare et par Zosime, traduite sur les originaux grecs par M. Cousin (1678)
Histoire de l'Empire d'Occident de Xiphilin, traduite par le président Cousin (2 osaa, 1683)
Discours de Clément Alexandrin pour exhorter les payens à embrasser la religion chrétienne, traduit par Mr Cousin (1684)
Discours d'Eusèbe, touchant les miracles attribués par les payens à Apollonius de Thyane, traduit par M. Cousin (1684)
La Morale de Confucius, philosophe de la Chine (1688).
Histoire de plusieurs saints des maisons des comtes de Tonnerre et de Maison de Clermont-Tonnerre (1698)
Aiheesta muualla

Ranskan akatemian elämäkertatiedot (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Paul-Philippe de Chaumont | Ranskan akatemian jäsen  Tuoli 2 1697–1707 | Seuraaja: Jacques-Louis de Valon |
Kerri Strug

| Mitalit> Maa:   Yhdysvallat.Naisten telinevoimistelu. Olympialaiset  | Mitalit> Maa:   Yhdysvallat.Naisten telinevoimistelu. Olympialaiset  | Mitalit> Maa:   Yhdysvallat.Naisten telinevoimistelu. Olympialaiset  | Maa:   Yhdysvallat> Naisten telinevoimistelu. |
| --- | --- | --- | --- |
|  Kultaa | Atlanta 1996 | joukkuekilpailu |  |
|  Pronssia | Barcelona 1992 | joukkuekilpailu |  |
| MM-kisat  | MM-kisat  | MM-kisat  |  |
|  Hopeaa | 1991 | joukkuekilpailu |  |
|  Hopeaa | 1994 | joukkuekilpailu |  |
|  Pronssia | 1995 | joukkuekilpailu |  |
Kerri Allyson Strug (s. 19. marraskuuta 1977 Tucson, Arizona, Yhdysvallat) on yhdysvaltalainen telinevoimistelun olympiavoittaja.
Strug saavutti olympialaisten joukkuekilpailussa pronssia Barcelonassa 1992 ja voitti kultaa Atlantassa 1996. Atlantassa hän oli karsintakilpailussa paras permannolla, viides hypyssä ja seitsemäs moniottelussa, mutta ei voinut osallistua näiden finaaleihin joukkuekilpailussa tapahtuneen loukkaantumisen vuoksi. Joukkuekilpailussa Yhdysvaltain joukkueen viimeisenä telineenä oli hyppy ja Strug oli heidän viimeinen hyppääjänsä. Hän loukkasi nilkkansa jo ensimmäisen hyppynsä alastulossa mutta suoritti vielä toisen hyppynsä varmistaakseen Yhdysvalloille kultamitalin.
MM-kilpailuissa Strug saavutti joukkuekilpailussa hopeaa vuosina 1991 ja 1994 sekä pronssia vuonna 1995.
Siviilielämä

Strug on uskonnoltaan juutalainen ja on ollut aviossa asianajaja Robert Fischerin kanssa huhtikuusta 2010 lähtien. Parin esikoispoika syntyi maaliskuussa 2012 ja tytär kesäkuussa 2014.
Aiheesta muualla

Kerri Strugin kotisivu
Keihäslintu

| Keihäslintu |
| --- | --- |

Kirjailija:  Maarit Verronen
Kansitaiteilija:  Markko Taina
Kieli:  suomi
Kustantaja:  Tammi
Julkaistu:  2004
Ulkoasu:  sidottu
ISBN:  951-31-3093-2
Löydä lisää kirjojaKirjallisuuden teemasivulta
Keihäslintu on Maarit Verrosen vuonna 2004 ilmestynyt novellikokoelma. Teos sai Nuori Aleksis -palkinnon 2005.